tomron87/hebrew-wikipedia-sentences-corpus huggingface dataset:
בסוף העונה זכתה הקבוצה, עם פאולו סוזה בעמדת המאמן, באליפות שנייה ברציפות שלושה מחזורים לפני סיום הליגה.
בתחילת עונת 2014/2015 התמודדה מכבי תל אביב במוקדמות ליגת האלופות והליגה האירופית.
הקבוצה, שאירחה את משחקי הבית בקפריסין בשל הירי לישראל באותה התקופה, לא הצליחה להעפיל לשלב בתים של מפעל אירופי כלשהו.
מאמן הקבוצה, אוסקר גארסיה שהחליף את פאולו סוזה, עזב את תפקידו, ומונה במקומו המאמן פאקו אייסטאראן (בזמן שבין התפטרותו של גרסיה למינויו של פאקו למאמן, שימש ז'ורדי כמאמן הזמני למשחק אחד).
תחת אייסטאראן זכתה הקבוצה בטרבל שהורכב מאליפות, גביע המדינה וגביע הטוטו.
לקראת סיום העונה האריך קרויף את חוזהו במכבי תל אביב לשנתיים נוספות.
בעונת 2015/2016 תחת המאמן סלאבישה יוקאנוביץ' מכבי העפילה לשלב הבתים של ליגת האלופות.
כמה שבועות לאחר תום הקמפיין עזב יוקאנוביץ' את מכבי תל אביב לפולהאם ובמקומו מינתה מכבי תל אביב את המאמן ההולנדי פיטר בוס שעזב בסוף העונה לטובת מועדון הכדורגל ההולנדי אייאקס.
בעונת 2016/17 תחת המאמן שותא ארבלדזה מכבי העפילה לשלב הבתים של הליגה האירופית שבסיומו הודחה.
במהלך העונה פוטר ארבלדזה מאימון הקבוצה, ובמקומו שימש ז'ורדי שוב כמאמן הזמני עד מינויו של ליטו וידיגל.
בסוף העונה פוטר וידיגל, וקרויף מונה למאמן הקבוע.
ב-14 בדצמבר 2017 זכה קרויף עם מכבי תל אביב בגביע הטוטו, התואר הראשון שלו כמאמן.
ב-27 במרץ 2018 הודיע קרויף שיעזוב את מכבי תל אביב בסיום עונת 2017/18, לאחר 6 שנים במועדון.
ב-8 באוגוסט 2018 מונה קרויף למאמן צ'ונגצ'ינג ליפאן מליגת העל הסינית.
ב-14 בינואר 2020 מונה למאמן נבחרת אקוודור.
קרויף עזב את אימון אקוודור ביולי 2020 עוד בטרם העביר אפילו אימון אחד.
ב-14 באוגוסט 2020 מונה למאמנה של קבוצת פ.צ.
ב-3 ביוני 2021 מונה למנהלה הטכני של ברצלונה מהלה ליגה.
ז'ורה הוא הקנטון החדש ביותר מבין 26 הקנטונים של שווייץ, ונוסד בשנת 1979 כשעיר הבירה שלו היא דלמונט.
הקנטון ממוקם בצפון-מערב שווייץ וגובל בקנטוני בזל-לנדשאפט, ברן, ובמחוז (דיפרטמנט) ז'ורה שבצרפת.
שמו הרשמי הוא "הרפובליקה של קנטון ז'ורה" ובדומה לשאר הקנטונים הוא חבר בקונפדרציה השווייצרית.
קנטון ז'ורה שוכן בחלקה הצפון-מערבי של שווייץ; על חלקים מהרי ז'ורה בדרומו ועל מישור הז'ורה בצפונו.
נהר הדובס ונהר הבירס חוצים את הקנטון, בעוד שנהר הדובס מתמזג בהמשכו עם נהר הסון ולאחר מכן עם נהר הרון, הרי שנהר הבירס מגיע עד לנהר הריין.
שטחו של הקנטון הוא 839 קמ"ר בלבד.
העיירה פורנטרוי נמצאת במרכז הגאוגרפי של הקנטון, ורכבות בעלות תדירות של חצי שעה מחברות אותה לבזל או לביל/ביין דרך דלמונט.
כמו כן פורנטרוי היא העיירה השווייצרית הקרובה ביותר לפריס.
בשנת 999 הוענק לבישוף של בזל מאת מלך בורגונדי, מרבית שטח המחוז המרכיב כיום את קנטון ז'ורה.
עד אותה העת, היה מחוז זה בעל שליטה ריבונית למעלה מ-800 שנה.
לאחר כריתת הברית ההיסטורית שנערכה באזור בשנת 1648, היה המחוז חוליה עצמאית בין שאר המחוזות שהצטרפו לברית שהרכיבה את הקונפדרציה השווייצרית.
בקונגרס הוינאי שנערך בשנת 1814, הוענק מחוז ז'ורה לקנטון ברן, דבר שהוביל למחלוקת עזה; בעוד שז'ורה היה מחוז בו האוכלוסייה הייתה בעיקרה דוברת צרפתית וקתולית, הרי שקנטון ברן היה ברובו מורכב מאוכלוסייה דוברת גרמנית ופרוטסטנטית.
בעקבות זאת, דרשו אנשי ז'ורה עצמאות אשר הושגה, לאחר מאבקים רבים, רק בשנת 1977.
בשנת 1978 הושלם תהליך פיצול הקנטונים והפך לרשמי בזכות משאל-עם שנערך בקרב אזרחי שווייץ.
שנה לאחר מכן, הצטרף ז'ורה באופן רשמי לקונפדרציה השווייצרית כחבר מן המניין.
מכל מקום, חלקו הדרומי של המחוז, בחר שלא להכלל בקנטון העצמאי, ונותר חלק מקנטון ברן.
אזור זה, נקרא "ברנז ז'ורה" (Bernese Jura).
למרות זאת, השם ז'ורה מתייחס הן לקנטון העצמאי והן לשני חלקיו של האזור.
כלכלת הקנטון מתבססת בעיקרה על ענף החקלאות, וכן על ענף גידול בקר וגידול וטיפוח סוסים.
תחומי התעשייה המרכזיים הם תעשיית השעונים, טקסטיל וטבק.
כמו כן, מתפתחת בהדרגה תעשייה ומסחר בקנה מידה בינוני.
כמעט כל האוכלוסייה דוברת צרפתית.
ז'ורדי סאוואל אי ברנאדט (בקטלאנית: Jordi Savall; נולד ב-1 באוגוסט 1941 באיגאלדה, קטלוניה) הוא נגן ויולה דה גמבה, מוזיקאי, מוביל הרכבים, מנצח ומלחין ספרדי.
סאוואל הוא אחת הדמויות החשובות בתחום המוזיקה העתיקה מאז שנות ה-70 של המאה ה-20 ואחראי במידה רבה להשבת הוויולה דה גמבה אל הבימה.
הרפרטואר שלו חובק מוזיקה מימי הביניים, דרך הרנסאנס, הבארוק, ועד למוזיקה מהתקופות הקלאסית והרומנטית.
הכשרתו המוזיקלית של סאוואל התחילה בגיל 6 במקהלת בית הספר בעיר הולדתו (1947–1955).
בהמשך השלים את לימודי המוזיקה בקונסרבטוריון של ברצלונה (1959-1965).
לאחר מכן, התמחה במוזיקה עתיקה בשיתוף עם ארס מוזיקה ולמד בסקולה קאנטורום באזיליינסיס בבזל, שווייץ (1968-1970).
סאוואל מופיע בדרך כלל עם משפחתו.
הרכב משפחת סאוואל כלל את אשתו של ז'ורדי, מונסראט פיגראס, עמיתתו החשובה ביותר, ואת שני ילדיהם, אריאנה ופראן.
אריאנה סאוואל מנגנת בנבל ושרה, כמו אמה.
פראן סאוואל מנגן בתיאורבו ושר (לא רק עם משפחתו אלא גם במועדוני ג'אז בברצלונה).
רשימת תקליטיו של סאוואל כוללת יותר מ-100 הקלטות.
מאז 1998 הוא מוציא את תקליטיו בחברת הקלטות משלו בשם "אליה ווקס".
סאוואל קיבל תואר דוקטור לשם כבוד מאוניברסיטת ברצלונה ב-27 בנובמבר 2006. הוא היה מועמד פעמיים לפרסי גראמי.
בשנת 1991, כתב את המוזיקה לסרטו של אלאן קורנו "כל הבקרים שבעולם" (שזכה גם בפרס סזאר של תעשיית הקולנוע הצרפתית לשנת 1992).
פסקול הסרט יצא מחדש בחברת ההקלטות של סאוואל עצמו ונמכר ביותר ממיליון עותקים ברחבי העולם.
פסקול הסרט "כל הבקרים שבעולם" היה המפורסם ביותר שכתב, אך לא היחיד.
כמלחין, חיבר ז'ורדי סאוואל פסקול גם לסרטים הבאים:
"ציפור האושר" של פילאר מירו, 1993
בשנת 1974 הקים את ההרכב הספריון XX (מאז שנת 2000 "הספריון XXI"), יחד עם זמרת הסופרן מונסראט פיגראס (אשתו, שנפטרה בשנת 2011 ממחלת הסרטן), לורנצו אלפרט והופקינסון סמית.
הספריון XX נטה לסגנון פרשני, המאופיין בחיוניות מוזיקלית רבה לצד דיוק היסטורי מקסימלי.
בשנת 1987 חזר סאוואל לברצלונה לייסד את לה קאפלה ריאל דה קאטאלוניה, הרכב קולי, המתמסר לפרשנות מוזיקה מן התקופה שלפני המאה ה-18.
בשנת 1989 יצר סאוואל את לה קונסרט דס נאסיונס – תזמורת שהרפרטואר שלה בארוקי ברובו הגדול – אבל מדי פעם היא מופיעה גם ביצירות מן הרפרטואר הקלאסי והרומנטי.
בשנת 2008 השתתף במופע מיוחד, במסגרת פסטיבל ישראל, יחד עם המוזיקאי הישראלי יאיר דלאל.
השניים הופיעו יחד עם אמנים נוספים מאזור הים התיכון, במטרה לקיים דיאלוג של שלום דרך המוזיקה.
בנובמבר 2016 ביקר שוב בישראל, כאורח תזמורת הבארוק ירושלים ושל מנהלה המוזיקלי דוד שמר.
בשנת 2020 הקליט, יחד עם תזמורת ה"לה קונסרט דס נאסיונס", את חמש הסימפוניות הראשונות של בטהובן, במלאת 250 להולדתו.
בשנת 2023 הקליט עם תזמורת ה"לה קונסרט דס נאסיונס" את הסימפוניה הרביעית ("האיטלקית") של מנדלסון.
ז'ופאן (Župan) היה תוארו של מנהיג שבטי אצל הסלאבים הדרומיים בתקופת נדידת העמים.
לאחר שהשבטים התיישבו התואר ז'ופאן היה לתוארו של שליט נפה קטנה, מי שתחת הנהלתו נמצאים מספר יישובים.
המונח ז'ופה היה למונח מקביל לנפה.
עם הזמן התואר הפך לפניית כבוד אל גברים נשואי פנים אצל הסלאבים הדרומיים וגם בוולאכיה.
בתואר הז'ופאן הגדול (Veliki župan) הוכתרו וויוודים מסוימים של העמים הסלאבונים, בעיקר קרואטים.
ז'ורדי למואן הוא זמר צרפתי, המוכר בשם הבמה ז'ורדי.
ז'ורדי נולד בסן ז'רמן און לה, פרוור של פריז.
אביו, קלוד, היה מפיק מוזיקלי, וב-1992 הפיץ סינגל בביצוע של בנו בן ה-4 וחצי, בשם "!Dur dur d'être bébé" ("קשה קשה להיות תינוק").
השיר הפך ללהיט שכבש את מצעדי הפזמונים הן בצרפת (בה שהה 15 שבועות במקום הראשון) והן במדינות אחרות באירופה, דרום אמריקה ומזרח אסיה.
בזכות הצלחה זו נרשם ז'ורדי בספר השיאים של גינס כזמר הצעיר ביותר ששיר בביצועו עמד בראש מצעד הפזמונים.
בהמשך אותה שנה הקליט ז'ורדי את האלבום "Pochette Surprise" שכלל את "!Dur dur d'être bébé", וב-1993 הקליט אלבום נוסף בשם "Potion magique".
בניסיון לרכב על גל ההצלחה, הקימו הוריו פארק שעשועים בנורמנדי בשם "La ferme de Jordy" ("החווה של ז'ורדי"), אך המיזם נחל כישלון והוא נסגר ב-1996. באותה שנה גם התגרשו הוריו.
לאחר עשור בו לא הופיע בציבור, השתתף ז'ורדי בשנת 2005 בעונה השנייה של תוכנית הטלוויזיה "La Ferme Célébrités", תוכנית מציאות בסגנון "האח הגדול" המתרחשת בחווה, בהשתתפות ידוענים.
ז'ורדי, שהיה אז כבן 17, זכה במקום הראשון - פרס בסך 180 אלף אירו שהועברו לארגון צדקה, ועוד סכום לא ידוע ששולשל לכיסו.
הפרסום המחודש הוביל להוצאת סינגל בראשית 2006, "Je t'apprendrai".
במרץ אותה שנה, זמן קצר לאחר שמלאו לו 18, פרסם אוטוביוגרפיה בשם "Je ne suis plus un bébé" ("אני כבר לא תינוק"), ובה טען כי אביו ניצל אותו לשם רווחים כספיים, וכי רוקן את חשבון הבנק שלו.
ז'ורדי לא הקליט אלבום בעקבות הסינגל, אך ב-2008 שב להופיע כסולן להקת "Jordy and the Dixies".
ז'ורדי מתגורר כיום סמוך לקאן.
ז'ורדי טריאס פליו (קטלונית: Jordi Trias Feliu; נולד ב-5 בנובמבר 1980 בז'ירונה, קטלוניה) הוא כדורסלן עבר ספרדי ששיחק בעמדת הפאוור פורוורד.
טריאס קלעי ממרחק רב וניחן ביכולות מסירה מהטובות באירופה.
בעבר טריאס שיחק עבור נבחרת ספרד.
טריאס בילה את רוב ילדותו ונעוריו במחלקת הנוער של ז'ירונה בה שיחק מגיל שמונה.
בגיל 17, החל בקריירה מקצועית במדי פיגוארס מליגת המשנה הספרדית, עמה שיחק כשלוש עונות.
מיד לאחר מכן, עבר לקבוצת הליגה הבכירה, מורסיה.
טריאס עבר אליה לאחר שהפגין יכולת בולטת בקבוצתו הקודמת, פיגוארס.
בסיום עונה אחת, חזר טריאס לקבוצת נעוריו, ז'ירונה ושיחק עבורה במשך שתי עונות עד למעברו לקבוצת הפאר ברצלונה.
למרות מעבר זה, טריאס לא קיבל דקות משחק ועזב בחזרה לז'ירונה בהשאלה לעונה וחצי.
לאחר סיום ההשאלה, עבר בחזרה לברצלונה.
במסגרת קבוצת הפאר, טריאס זכה במגוון תארים: גביע המלך בעונת 2006/07 ואף בעונת 2004/05 זכה באליפות קטלוניה ובגביע הסופרקופה של הליגה.
בנוסף זכה להיבחר גם כ-MVP של משחק הגמר של גביע המלך בעונת הזכייה (עונת 2006/07).
טריאס שיחק עבור הנבחרת הספרדית זמן קצר מאוד (בשנים 2003 - 2005) וזכה עמה במדליית הארד באליפות אירופה 2005, זכייתו היחידה במסגרת הבינלאומית עם ספרד.
בשנת 2003 פרש פוז'ול מהחיים הפוליטיים לטובת ארתור מס שחיכה שבע שנים עד שהגיע בראשות הממשל הקטאלני.
אחרי שנת 2014 נקלע פוז'ול לשערורייה פוליטית ומשפטית אחרי שהודה בהעלמות מס גדולות למשך 30 שנה – לדבריו בנוגע לכספים רבים (משוערים לעשרות מילונים של אירו) שירש מאביו.
ז'ורדי פוז'ול נולד ב-9 ביוני 1930 בעיר ברצלונה כבן בכור מבין שלשת ילדיהם של פלורנסי פוז'ול ברוגאט, פקיד בבנק מרסאנס, ושל מריה סוליי.
מוצא אבותיו של האב היה באזור אמפורדה Empordà המרוחק ולסבים היה ביישוב דארמיוס בית חרושת לפקקי שעם שנסגר עקב משבר.
האם הייתה בת לאיכרים מהכפר פרמיאה דה דאלט Premià de Dalt ב"קומארקה" מארסמה Maresme שבמחוז ברצלונה.
השם ז'ורדי, הצורה הקטלאנית של ג'ורג', הוא נפוץ מאוד בקטלוניה.
בדומה לאנגליה ג'ורג' הקדוש נחשב הקדוש המגן (ה"פטרון") של הארץ.
ברישומי העירייה נרשם ז'ורדי בספרדית בשמות חורחה חואן רמירו.
האב פלורנסי עזב לבסוף את הבנק ופתח בקריירה עצמאית כברוקר וכחלפן כספים בשותפות עם סוחר יהלומים, מהגר יהודי, בשם דוד מויסס טננבאום.
מגיל 5, בשנת 1935 נרשם פוז'ול על ידי אביו כתלמיד בית הספר הגרמני האליטיסטי "Deutsche Schule" בברצלונה, ובאותו הזמן קיבל בבית שעורים פרטיים לשפה והתרבות הצרפתית.
בבית הספר הגרמני, שניהולו נמצא תחת השפעת האידאולוגיה הנאצית, ז'ורדי לא השתתף בטקסים הפוליטיים בעלי אופי נאצי.
אף על פי שהאב נמנה בין אוהדי ה"שמאל הרפובליקאי הקטלאני", התרחק אחרי התבוסה במלחמת האזרחים מפעילות פוליטית וחסך למשפחתו את רדיפות המשטר הפרנקיסטי שהשתלט על קטלוניה בשנת 1939. לעומת זאת שניים מאחיו ידעו לזמן קצר את הגלות והכלא.
ז'ורדי הושפע במיוחד מאחד מדודיו אלה, נרסיסו, שהתארח בבית הוריו אחרי השחרור מהכלא.
בגיל 9 ביקר יחד עם נרסיסו בהר טגמנט וראה מזועזע את ההרס שזרעה מלחמת האזרחים בכפרים ובקשרי התחבורה מסביב.
אז נשבע לתרום בעתיד לבניינה מחדש של ארצו.
כבן למשפחה בעלת תודעה לאומית קטלאנית, בגיל 11–12 עשה מאמצים להשיג ספר ללימוד קריאה וכתיבה בשפה הקטלאנית שהייתה אסורה לשימוש בעת המשטר של פרנקו.
בשנת 1945 כשנסגר בית הספר הגרמני בעקבות נפילת גרמניה הנאצית, על מנת להשלים את ההכנות לבחינות הבגרות, עבר פוז'ול ללמוד שנה באקדמיה פרז איבורה ולאחר מכן עבר את הבחינות בהצטיינות.
באותה תקופה התעמק בלימוד השפה הקטלאנית, בפילוסופיה הפרסונליסטית קתולית של מונייה וטייל לרוחבה ולאורכה של ארצו.
בהמשך,על אף אהבתו את ההיסטוריה, הגאוגרפיה, הכתיבה העתונאית והכלכלה, בגיל 16 נרשם משיקולים פרגמטיים ללימודי רפואה באוניברסיטת ברצלונה.
השתתף תוך כדי מעורבותו בפעילויות של אגודות נוער קטלאני כמו ה"קונפרריה" "מארה שה דאו דה מונטפראט דה וירטליה" בקבוצה הקתולית "טוראס אי באז'ס" (1946) ואחר כך בקבוצת CC (כריסט וקטלוניה) (1954) הצטיין פוז'ול בכישוריו המנהיגותיים.
באותה תקופה התקרב יותר לדת הקתולית ובין השאר, להגות של שארל פגי ואנרי ברגסון בה מצא השראה לחיים של פעולה ויצירתיות.
סופרים והוגים אחרים שהשפיעו על חשיבתו היו סנט אכזופרי, ז'אק מריטן וקאזאנצאקיס.
לא נמשך לעבוד בטיפול בחולים ואביו מצא לו בתום לימודיו משרה בניהול מעבדה גדולה שהוא נמנה עם בעלי מניותיה.
ברגעים מסוימים שקל פוז'ול אפשרות של קריירה ככומר או כאיש צבא.
את השירות הצבאי מילא בסגוביה והגיע לדרגת סגן משנה.
באגודת "וירטליה" הכיר את אשתו לעתיד, מרתה פראסולה, בתו של בעל חנות מהרובע המרכזי אישמפלה בברצלונה.
בני הזוג התחתנו בשנת 1954 במונטסראט.
כדי לזכות באהדת חמיו לעתיד עבר פוז'ול מבחן של גלישת סקי חד פעמית במסלולים של מולינה.
מגיל 16 היה מעורב בפעילות נגד מדיניות הדיכוי של פרנקו בקטלוניה.
ב-13 ביוני 1960 נעצר בגלל פעילותו זו.
נשפט לשבע שנות מאסר באשמת ניסיון לארגן תנועת אופוזיציה אנטי פרנקיסטית.
כפי שהעיד מאוחר יותר בזכרונותיו, בעת מעצרו עבר עינויים מצד חוקרי ה"בריגדה הפוליטית-חברתית" של המשטרה הפרנקיסטית.
לבסוף ריצה שנתיים וחצי בכלא בסרגוסה ועוד שנת מאסר-בית בעיר ז'ירונה.
אחרי השחרור מהכלא יזם קו פוליטי חדש תחת הסיסמה "בניין הארץ" ("פר פאיס = "Fer pais").
מטרת קו אידאולוגי זה הייתה העלאת התודעה הלאומית הקטלאנית ויצירת תשתית מוסדית תרבותית ופיננסית למען התפתחותה של קטלוניה.
פוז'ול יזם וניהל (למעשה עוד משנת 1959) את הבנק קטלאני – שמימן פעילויות תרבות חשובות בשפה הקטאלנית, כמו הוצאתה לאור של "האנציקלופדיה הקטלאנית", פעילות האגודה התרבותית Òmnium Cultural להגנת השפה הלאומית (1974, וחנות הספרים "ליברריה אונה" (1962) (Llibreria Ona) בברצלונה.
בשנת 1974, בשלהי המשטר הפרנקיסטי, עבר לשלב מעשי חשוב על ידי ייסודה, עדיין במחתרת, של מפלגה פוליטית Convergència Democràtica de Catalunya – קונברז'נסיה דמוקרטיקה דה קטלוניה, האיגוד הדמוקרטי של קטלוניה, בעלת אוריינטציה לאומית ("קטלאניסטית") ומרכזית ליברלית, ונבחר למזכירה הראשון.
בשנת 1977, אחרי מותו של פרנקו, מפלגתו הפכה לחוקית ופוז'ול נבחר כחבר בפרלמנט הספרדי – הבית התחתון – כנציג של ברצלונה ונבחר שוב בבחירות בשנת 1979. בין השנים 1977–1980 הצטרף פוז'ול לממשל האוטונומי הזמני המחודש של קטלוניה כיועץ – שר בלי תיק בצוות של הנשיא ז'וזפ טאראדליאס שחזר מהגלות.
ב-1979 פוז'ול עמד בראש קואליציה עם מפלגת "האיחוד הדמוקרטי של קטלוניה" (Unió Democrática de Catalunya) הדמוקרטית-נוצרית, שיצרה תנועה פוליטית חדשה בשם "קונברז'נסיה אי אוניו" (איגוד ואיחוד) Convergència y Unió.
הקווים המנחים של ממשלו היו ראייה כוללנית של האינטרסים של הקהילה מבחינה גאוגרפית וחברתית, מגמה לאומית קטלאנית משולבת במדינה הספרדית ובעלת שורשים הומניסטיים, מדיניות לאומית בעלת פרופיל של מרכז-שמאל, כלכלת שוק, דו-שיח חברתי, הגנת היוזמה הפרטית.
קיבל השראה מהמודל האירופי, מהישגי הסוציאל-דמוקרטיה בעולם המערבי, כולל המודל הסקנדינבי, והמדיניות הנוצרית דמוקרטית בגרמניה.
בזמנו השפה הקטלאנית השתרשה במערכת החינוך בקהילה, בהתאם לחוק הנורמליזציה הלשונית שהתקבלה בפרלמנט בשנת 1983. כמו כן פוז'ול קידם בקטלוניה הקמת משרדים ממשלתיים לרווחה ולענייני משפחה (1989) ולהגנת הסביבה (1991) ובכך היה חלוץ בכל ספרד.
בשנות ה-90' במו"ם עם הממשלה המרכזית הסוציאליסטית בהנהגתו של פליפה גונסאלס הצליח פוז'ול להשיג ויתור השלטון המרכזי על ניהול 30 % מהמסים בקטלוניה, ויתור על כל הסמכויות בניהול החינוך, הבריאות, בתקשורת, תיירות, תרבות, רווחה, על רוב הפעלות המשטרתית באזור האוטונומי.
יחד עם ארץ הבסקים, הממשל הקטלאני בהנהגתו דחף את ספרד לביזור רחב של סמכויות שהתחיל להיות נדרש גם על ידי פרובינציות אחרות במדינה.
אומנם בניצחונו הגדול בבחירות הכלליות בספרד, בשנת 2000, ראש המפלגה הפופולרית, חוסה מריה אסנאר השתחרר מתלות מפלגתו כלפי בת בריתה עד אז, המפלגה הלאומית הקטלנית CiU של פוז'ול, התחיל להתנגד לנטייה זו לביזור וביקש לחזור לריכוז השלטון במדריד.
ב-16 בדצמבר 2003 פוז'ול פרש מהחיים הפוליטיים והשאיר את ההנהגה בפועל לידי ארטור מאס.
נשאר בתפקיד ייצוגי של יושב ראש הקוברז'נסיה דמוקרטיקה ושל יושב ראש ה"קונברז'נסיה אי אוניו".
היורש בראש המפלגה, ארטור מאס, לא הצליח להשיג רוב להרכבת ממשלה והשלטון עבר בקטלוניה לידי הסוציאליסט פסקואל מראגאל בראש קואליציה של שלוש מפלגות בין השנים 2003–2006.
ז'ורדי פוז'ול הקדיש הרבה מפעילותו להעלאת קרן הקהילה האוטונומית הקטלאנית ותרבותה בעולם ולשילובה במרחב האירופי והים תיכוני.
בשנת 1982 הקים את הקרן הפיננסית הקטלאנית בעד אירופה "פטרונאט קטאלא פרו אאורופה",(Patronat Catala Pro Europa) ומאוחר יותר, בשנת 1989 את המכון הקטלאני למחקרים ים-תיכוניים.
בשנת 2002 מיוזמת ממשל קטלוניה, ממשלת ספרד ועיריית ברצלונה, הוקם בבירה הקטלאנית, על בסיס המכון הים תיכוני הקיים שם, המכון האירופי לים התיכון.
בתקופתו של פוז'ול ושל ראש העיר פסקואל מראגאל, הבירה הקטלאנית ברצלונה ידעה תנופת בנייה יוצאת דופן עקב אירוח המשחקים האולימפיים משנת 1992. בשנת 2001 ממשלו של פוז'ול נאלץ להתמודד עם "פרשת פאלרולס".
הוועדה האירופית הקפיאה אז את מימונן של תוכניות להכשרה מקצועית של הממשלה הקטאלנית בגלל הונאה שבה היה מעורב איש עסקים מאנדורה, פידל פאלרולס, בעלם של כמה בתי ספר להכשרה מקצועית שנחשדו ברישום פיקטיבי של תלמידים ושהיוו צינור בלתי חוקי למימון מפלגת UDC, השותפה של מפלגתו של פוז'ול בקואליציה.
בהיותו נוצרי קתולי מאמין, פוז'ול רואה עצמו כחסיד הפילוסופיה ה"פרסונליסטית – קהילתית" של הפילוסוף הצרפתי אמנואל מונייה, קתולי פרוגרסיבי שהתנגד לנאציזם, תמך ברעיון האיחוד אירופי ובדו-שיח האקומני בין הדתות.
פוז'ול הוא חסיד הרעיון הרגיונליסטי, הדוגל בהגברת הניהול העצמי של האזורים הלאומיים בתוך המדינות הרב-לאומיות.
הוא דוגל בין היתר בשיפור מעמד השפה הקטלאנית בפורומים הרשמיים של האיחוד האירופי.
מצד שני, קטלוניה צריכה להיות גורם לחיזוקה של ספרד ולחיזוקה של אירופה.
כאשר פוז'ול דיבר (למשל ב-1966) על זכויות הקטלאנים, הוא התכוון לכל מי שחי ועובד בקטלוניה ומרגיש חלק ממנה ומזדהה איתה, לא רק הקטלאנים ה"אתניים", אלא אף האוכלוסייה הגדולה של מהגרים מאזורים אחרים של ספרד שהשתקעה בקטלוניה במהלך המאה ה-20. אימוץ שפת הארץ צריך להיות קריטריון ראשון.
"מי שמדבר קטלאנית ומי שמשוחח בקטלאנית עם ילדיו הוא קטלאני בלב".
כפעיל רגיונליסטי ופרו-אירופי פעל במרץ במסגרת "מועצת האזורים והערים באירופה", ומילא בין השנים 1992–1996 את תפקיד יושב ראש "אספת האזורים של אירופה".
בשנת 1983 השתתף ביוזמת הקמת "קהילת העבודה של ה-פירנאים, (הקרויה בקטלאנית Comunitat de Treball dels Pirineus) הכוללת את כל האזורים הסמוכים לפירנאים: מצרפת – אקיטן, לנגדוק-רוסיון ומידי-פירנה, מספרד – הקהילות האוטונומיות ארץ הבסקים, נווארה, ארגון וקטלוניה, כמו כן הנסיכות אנדורה.
קהילה זו מיועדת להידוק שיתוף הפעולה בין האזורים הנ"ל בתחומי התעשייה, החקלאות, האנרגיה, התחבורה, התיירות והאוניברסיטאות ומתכוונת לשמש מעין מעבדה לאינטגרציה אירופית.
הוא קידם גם את הפרויקטים לצירי התחבורה קאדי–פוימוראן ותוכנית הרכבת רבת המהירות TGV הטרנס-פירנאית.
ב-21 בפברואר 2022, בגיל 92 השתתף פוז'ול באירוע ציבורי בנושא האיחוד האירופי שאורגן על ידי מחלקת הפעעילות החוץ של הז'נרליטאט, לצידם של נשיאים לשעבר אחרים.
מספר כלי תקשורת פירשו אירוע זה כחזרתו לסדר היום הציבורי לאחר שנים של היעדרות מאירועים מוסדיים.
בספטמבר 2022, הוא לקה בשבץ מוחי קשה, ואושפז בבית החולים דה סנט פאו בברצלונה למשך חמישה ימים.[62]
לאחר מספר חודשים, הוא חזר בהדרגה לפעילותו ופרסם ספר יחד עם קו טזאווה (L'última conversa (Trobada a Queralbs), Lapislàtzuli, 2023) ובפברואר 2023 הוצגה מהדורה מחודשת של ספרו הראשון Des dels turons a l'altra banda del riu.
כמגן על רעיון הקטלאניזם וכדוגל בשמירת השפה והתרבות הקטלאנית נגד הדיכוי מצד המשטר הפרנקיסטי שכינה לעיתים בבוז את הקטלאנים "היהודים של ספרד", פוז'ול ראה באהדה את מאמצי הציונות להקים מחדש את בית העם היהודי בארץ ישראל.
רושם רב עשתה עליו, לדבריו, הברכה היהודית המסורתית "לשנה הבאה בירושלים".
כקתולי הומניסט קיבל בשביעות רצון את השינויים שהביאה ועידת הוותיקן השנייה והאפיפיורים יוחנן ה-23, פאולוס השישי ויוחנן פאולוס השני בגישת הכנסייה הקתולית כלפי היהדות וכלפי ישראל.
התנגד לתעמולה נגד ישראל שעלתה באירופה אחרי מלחמת ששת הימים, הוא מחשיב את עצמו כידיד ותיק של ישראל.
מתוך עמדה זאת הירשה לדבריו לעצמו להיות לעיתים בקורתי כלפי מדיניותה של ישראל.
הוא תומך במציאת הסדר מוסכם שיביא להקמת מדינה ערבית פלסטינית על יד ישראל.
את עמדותיו הנ"ל ביטא ז'ורדי פוז'ול בעת בקורו הרשמי כנשיא הז'נרליטט של קטלוניה בישראל במאי 1987 ובעת בקורו ונאומו בכנסת בירושלים באוקטובר 2007 כשהוזמן כאורח כבוד בטקס הענקת פרס שמואל טולידאנו לחוקרים ספרדים וישראלים שתרמו לחקר יהדות ספרד.
הקשרים בין הז'נרליטט תחת הנהגתו של פוז'ול ובין חברות ישראליות, כמו בתחום האבטחה, תוארו לעיתים בצורה שלילית על ידי יריבים או מבקרים של הנשיא.
ביולי 2014 הציג פוז'ול תזכיר שבו הודה בלמשך 34 שנה, כולל 23 בנשיא הז'נרליטט, החזיק חשבונות בנק סודיים בחוץ לארץ שאותם ירש מאביו.
התזכיר ביקש מחילה על מעשיו והסביר שבינתיים הצהיר על כך ושילם את המיסים הנדרשים.
באותה תקופה התעורר שערורייה בכלי התקשורת בספרד שבהם נטען שיותר בני משפחתו היו לכאורה מעורבים במעשי שחיתות, הפרת אמונים, שוחד, הלבנת כספים וכו'.
הבנים ז'ורדי ואולגר נחקרו עת ידי רשויות מס.
בם אחר, אוריול פוז'ול, התפטר מהנהגת מפלגת השלטון CiU.
בן אחר, ז'ורדי פוז'ול פרוזולה הואשם בהלבנת כספים ועבירות מס.
ב-29 ביולי 2014 הודיע הנשיא ארתור מס אחרי פגישה עם פוז'ול שפוז'ול ויתר על שכרו ומשרדו בנשיא לשעבר ועל תפקידו כיושב ראש לשם כבוד של המפלגות CDC ו- CiU.
מפלגות האופוזיציה מן השמאל ומן הימין, הלאומניות והלא לאומניות, דרשו שיעיד בפני הפרלמנט.
בעלי הברית הפוליטיים העיקריים בפרלצנט הקטלאני, Esquerra Republicana, הצהירו שתומכים בהסרת כל סממני הכבוד שבהם זכה פוז'ול בעבר.
ממשלת קטלוניה הכריזה שזה עניין פרטי שאין לו השלכות על התנועה לעצמאות קטלוניה ומשאל העם שתוכנן בנובמבר 2014.
הנשיא מס הודיע שפוז'ול ישמור על זכותו להיקרא "הנכבד ביותר" בתור נשיא ז'נרליטט לשעבר.
כעבור כמה שעות דובר המפלגה פרנססק אומס הצהיר שעל פוז'ול לוותר על מדליית הזהב של קטלוניה וכל אותות ותוארי ההוקרה שזכה בהן, כולל התואר "הנכבד ביותר".
פוז'ול ומשפחתו נחשדו לאורך השנים בהשגת טובות הנאה על חשבון הכוח הפוליטי שצברו בעת כהונתו הארוכה כנשיא קטלוניה.
ב-1984 הבנק של המשפחה פשט רגל והולאם על ידי ממשלת ספרד.
ילדיו של פוז'ול צברו הון בעסקים פרטיים שניהלו לעיתים קרובות קשרי עסקים וקיבלו חוזים מהממשל הקטלאני.
אשתו וילדיו של פוז'ול השקיעו עשרות מיליוני דולרים במקסיקו, פנמה וארגנטינה.
נרשמו תנועות כספים חשודות בין בנקים זרים באנדורה, שווייץ, ג'רזי ואיי קיימן הידועים כמקלטי מס
כל פעם שהועלו נגד פוז'ול טענות שחיתות, תומכיו טענו שאלו הן מונעות מסיבות פוליטיות אנטי-קטלאניות.
בשנת 2020 נפתחו הליכים משפטיים נגד פוז'ול ובני משפחה נוספים.
במאי 2021 ביקשה התביעה עונש מאסר של תשע שנים עבור פוז'ול.
בהקשר זה, התבקש עונש מאסר של 25 שנים עבור בנו הבכור, ז'ורדי פוז'ול פרוזולה.
בית המשפט המיוחד Audiencia Nacional de España קבע שמשפט יתנהל בין 10 בנובמבר 2025 לסוף אפריל 2026. הנאשמים הם ז'ורדי פוז'ול, שבעת ילדיו וכעשרה אנשים נוספים.
ב-5 בספטמבר 2014 נסגר המכון ז'ורדי פוז'ול למחקרים.
פוז'ול היה נשוי משנת 1956 למרתה פרוּזולה (Marta Ferrusola).
היא נפטרה ב-8 ביולי 2024 בגיל 89 בעקבות סיבוכים של מחלת אלצהיימר.
פרט לקטלאנית וספרדית, שולט פוז'ול בשפות צרפתית, איטלקית, גרמנית ואנגלית.
הוא ממשיך להיות פעיל מאוד במסגרת מכון המחקר שהוא עמד בראשו, ערך סיורי הרצאות, לימד באוניברסיטאות, כתב מאמרים וספרים, השתתף בפאנלים ברשתות טלוויזיה וכו'.
בין האותות והכיבודים שהוענקו למנהיג הקטלאני אפשר לציין:
אות מסדר הארמינה של המכון התרבותי של חבל ברטאן – 1992
אות אביר הצלב הגדול של מסדר האמבט הבריטי
אות הצלב הגדול של מסדר האינפנטה דום אנריקה של פורטוגל
אות הצלב הגדול של מסדר ההצטיינות של ארגנטינה
עיטור הזהב של העיר ברצלונה
עיטור ההצטיינות החוקתי של ספרד
צלב המפקד של מסדר ההצטינות של פולין
אות הצלב הגדול של מסדר השמש של פרו
אות הצלב הגדול מכסף של מקסיקו
העיטור הגדול להצטיינות בדיפלומטיה בין-לאומית של ממשלת סלובניה
אות הצלב הגדול של בית המלוכה הבלגי
השרשרת הגדולה של המסדר השריפי "ויסאם אל-עלאווי" ממרוקו.
דוקטור כבוד של אוניברסיטאות רבות, כולל פריז 8, לומייר ליון2, טולוז, האוניברסיטה הקתולית של בריסל, אוניברסיטת רמון ליול, אוניברסיטת אטבש לורנט בבודפשט, אוניברסיטת ויילס, אוניברסיטת סוואן (Suwon) בקוריאה, אוניברסיטת רוסאריו בארגנטינה
ויקיפדיה בשפות קטלאנית, ספרדית, צרפתית, אנגלית.
ז'ורדי אלבה אי ראמוס (בקטלאנית: Jordi Alba i Ramos, ידוע גם בשם ג'ורדי אלבה; נולד ב-21 במרץ 1989) הוא כדורגלן עבר ספרדי-קטלאני המשחק בעמדת המגן השמאלי.
אלבה נחשב לאחד המגנים השמאליים הטובים ביותר בדורו.
אלבה היה חבר בלתי נפרד מהנבחרת שזכתה ביורו 2012, וגם היה חלק מהסגלים בגביע העולם ב-2014, 2018 ו-2022, ואליפות אירופה ב-2016 וב-2020. אלבה היה הקפטן של הנבחרת שזכתה בליגת האומות ב-2023.
בצעירותו שיחק במועדון הנוער של מועדון הכדורגל ברצלונה, אך ב-2005 שוחרר מהמועדון ועבר לקורנלה (Cornellà).
לאחר כמעט שנתיים נמכר על ידי הקבוצה לוולנסיה במחיר של 6,000 יורו.
את הופעת הבכורה שלו בליגה הספרדית ערך בניצחון 2–4 על ריאל ואיאדוליד.
ב-28 ביוני 2012 סוכמה העברתו של אלבה לברצלונה תמורת 14 מיליון אירו, לאחר משא ומתן ארוך, בין ראשי ברצלונה לבין מנואל יורנטה, נשיא ולנסיה.
לאחר ההעברה, אלבה קיבל את חולצה מספר 18 בברצלונה.
הוא ערך את הופעת הבכורה שלו בקבוצה ב-19 באוגוסט 2012 נגד ריאל סוסיאדד.
אלבה כבש את שער הבכרה שלו בקבוצה ב-20 באוקטובר בניצחון 4–5 נגד דפורטיבו לה קורוניה.
ב-23 באוקטובר כבש את שער הבכורה שלו בליגת האלופות, שהיה גם שער הניצחון בתוספת הזמן נגד סלטיק הסקוטית.
בדצמבר 2025 הודיע על פרישה מהנבחרת לאחר זכייה עם אינטר מיאמי באליפות ה-MLS.
ב-2008 שיחק בנבחרת ספרד עד גיל 19 במסגרת האולימפיאדה בביג'ינג וזכה במדליית הזהב יחד עם הנבחרת.
את הופעת הבכורה שלו בנבחרת הבוגרת ערך במוקדמות יורו 2012, נגד צ'כיה.
ביורו 2012 הפך לשחקן קבוע בהרכב נבחרת ספרד, ואף נבחר למגן השמאלי המצטיין של שלב הבתים.
את שערו הראשון במדי הנבחרת הבקיע בגמר יורו 2012 נגד איטליה, כאשר העלה את ספרד לתוצאה 0–2. המשחק הסתיים בסופו של דבר בתוצאה 0–4.
מיד עם תום יורו 2012 הודיע מאמן נבחרת ספרד הצעירה, לואיס מילה, כי אלבה ייכלל בסגל נבחרתו למשחקים האולימפיים ב-2012 בלונדון.
ב-2023 אלבה החליט לפרוש מנבחרת ספרד.
ז'ופרואה החמישי, רוזן אנז'ו המכונה "היפה" ו"פלאנטז'אנה" היה רוזן אנז'ו, טורן ומן ואבי בית פלנטג'נט.
ז'ופרואה היה בנם של פולק החמישי מאנז'ו וארמנגרד ממן.
בגיל חמש-עשרה הוענק לו ברואן תואר אביר על ידי הנרי הראשון, מלך אנגליה והוא נישא לבתו מתילדה הקיסרית, נישואין שנועדו לחזק את הקשר בין מלך אנגליה ודוכס נורמנדיה לבין רוזנות אנז'ו.
מתילדה הייתה אלמנתו של היינריך החמישי, קיסר האימפריה הרומית הקדושה ומבוגרת מז'ופרואה ב-11 שנים.
הם חיו בנפרד תקופות ארוכות, אבל נולדו להם שלושה ילדים: הנרי השני, מלך אנגליה, ז'ופראה, רוזן נאנט וויליאם העשירי, רוזן פואטו.
בנוסף, נולדו לז'ופראה שלושה ילדים מחוץ לנישואין.
שנה לאחר נישואי ז'ופרואה, עזב אביו את אנז'ו, נסע לירושלים, בה התמנה למלך ונשא לאישה את מליסנדה, מלכת ירושלים וז'ופרואה התמנה לרוזן במקומו.
ב-1135 מת הנרי הראשון, מלך אנגליה ומתילדה שהייתה היורשת, יצאה לנורמנדיה כדי לתבוע את השלטון.
בעוד בנורמנדיה היא התקבלה כשליטה, באנגליה עצמה תמכו בבן דודה סטפן, מלך אנגליה ובעקבות כך, נורמנדיה הלכה בעקבותיה.
במסגרת הניסיונות להרחיב את שליטת אנז'ו לנורמנדיה בכוח, העניק ז'ופרואה שלוש ערים לשליט מאיין בתמורה לעזרתו הצבאית.
ב-1139 הגיעה מתילדה לאנגליה עם 140 אבירים, אך נאלצה להתבצר בטירת ארתור, שם צר עליה סטפן.
בעקבות האנרכיה שהתפתחה, נתפס סטפן בלינקולן ונכלא בבריסטול, אך שוחרר משם בהמשך ומתילדה חזרה לצרפת.
במהלך 1142–1143 כבש ז'ופרואה את רובה של נורמנדיה והגיע עד שרבור.
ב-1144 חצה את הסן ותפס את רואן, בירת הדוכסות.
בקיץ של אותה שנה הכתיר עצמו לדוכס נורמנדיה.
כמו כן, בנה מנזר אוגוסטיני באותה שנה.
ב-1149 העביר ז'ופראה את תואר הדוכס לבנו, הנרי קצר הגלימה, כשלואי השביעי, מלך צרפת עצמו נוכח בטקס ומאשר אותו.
במהלך שנות שלטונו נאלץ ז'ופראה לדכא שלוש מרידות שפרצו נגדו מצד הברונים באנז'ו, ב-1129, ב-1135 ובין 1145 ל-1151. מרידות אלו האטו את התקדמותו בנורמנדיה וגרמו לכך שלא יוכל להתערב לטובת אשתו באנגליה.
ב-1153 נחתם הסכם לפיו סטפן יישאר מלך אנגליה עד מותו, ואחריו ימלוך בנם של ז'ופראה ומתילדה - הנרי השני.
ז'ופראה מת ממחלה ב-7 בספטמבר 1151 בדרכו מוועידה מלכותית לאנז'ו, ונקבר בקתדרלת לה-מאן.
ז'ורדי ברתומיאו אורתיאו הוא הנשיא, והמנכ"ל של חברת יורוליג בסקטבול, המנהלת את שני המפעלים הבכירים באירופה של כדורסל גברים, היורוליג והיורוקאפ.
ברתומיאו נולד בשנת 1959, בעיר ברצלונה שבקטלוניה, ספרד.
ברתומיאו, בעל תואר ראשון במשפטים, סיים את לימודיו באוניברסיטת ברצלונה.
באמצע שנות ה-2000 סיים תואר שני בניהול ספורט באוניברסיטת קומפלוטנסה של מדריד.
בין השנים 1982–1994 כיהן כיועץ המשפטי וכמזכיר הכללי של ליגת העל הספרדית בכדורסל (ACB).
בין השנים 1994–2000 כיהן כסגן נשיא הליגה הספרדית, ובשנת 2000 התמנה ליושב ראש היורוליג.
בשנת 2009 מונה ליושב ראש מועצת המנהלים של היורוליג, ובשנת 2011 לנשיא.
בתאריך 25 בנובמבר 2008, החליטה ממשלת ליטא להעניק לברתומיאו גביע הוקרה על תרומתו לפיתוח וקידום הספורט במדינה.
בתאריך 2 בנובמבר 2021, לאחר הצבעה של קבוצות היורוליג, הוחלט על סיום תפקידו של ברתומיאו, אותו הוא צפוי לעזוב ב-30 ביוני 2022.
ז'ורדי מאסיפ לופס (בקטלאנית-ספרדית: Jordi Masip López, נולד ב-3 בינואר 1989 בסבאדל שבקטלוניה, ספרד) הוא כדורגלן עבר ספרדי ששיחק בעמדת השוער.
הוא בילה את רוב הקריירה שלו בברצלונה בה היה השוער השלישי, ובואיאדוליד, בה היה השוער הראשון וצבר בה מעל 160 הופעות.
מאסיפ החל לשחק בילדותו במערכת הנוער של קבוצה מקומית, מרקנטיל.
ב-2004, בגיל 15, הצטרף למערכת הנוער של ברצלונה.
בעונת 2008/09 הושאל מאסיפ לווילאז'ואיגה, קבוצה מז'ירונה ששיחקה אז בליגה השלישית.
בסוף העונה התפרקה הקבוצה, מאסיפ חזר מההשאלה וקודם לברצלונה אתלטיק, שם היה שוער שלישי ושני בעונותיו הראשונות, תחת המאמנים לואיס אנריקה ואוסביו סקריסטן.
החל מעונת 2012/13 תפס מאסיפ תפקיד משמעותי יותר בקבוצה.
בעונת 2013/14 השתתף עם ברצלונה ב', ששיחקה אז בליגה השנייה, ב-34 משחקים, בהם ספג 37 שערים.
בתחילת עונת 2014/15 קודם מאסיפ לקבוצה הבוגרת של ברצלונה, וניתן לו המספר 25. מאסיפ שימש שוער שלישי אחרי מארק-אנדרה טר שטגן ו -קלאודיו בראבו.
ב-16 בדצמבר 2014 ערך את הבכורה בקבוצה הבוגרת, במשחק גביע המלך הספרדי בו ניצחה ברצלונה 8:1 את הואסקה מהליגה השלישית.
ב-23 במאי 2015 ערך מאסיפ את הופעת הבכורה בליגה הספרדית, במחזור האחרון מול דפורטיבו לה קורוניה, לאחר שברצלונה הבטיחה את הזכייה באליפות ספרד.
ב-16 ביולי 2017 חתם מאסיפ בריאל ואיאדוליד.
במרץ 2025 הודיע על פרישה ממשחק.
ז'ורדי ראורה אי סולה (בקטלאנית-ספרדית: Jordi Roura i Solà, נולד ב-10 בספטמבר 1967 בליאגוסטורה שבקטלוניה, ספרד) הוא כדורגלן עבר ספרדי ומאמן כדורגל בהווה.
ראורה, ששיחק בעמדת הקשר, גדל במערכת הנוער של ברצלונה, ולאחר מספר שנים בקבוצה הבוגרת, המשיך לשחק במשך מספר שנים במורסיה, בפיגרס ובסנט אנדראו.
לאחר פרישתו ממשחק החל לעבוד במשרות אימון וניהול בתחום הכדורגל.
בעונת 2012/13 היה עוזרו של טיטו וילאנובה בברצלונה, וכשווילאנובה נעדר מתפקידו בשל טיפולים במחלת הסרטן, מילא ראורה את מקומו.
ראורה נולד בליאגוסטורה, עיירה שנמצאת בקרבת ז'ירונה שבקטלוניה.
ראורה הצטרף למחלקת הנוער של ברצלונה ב-1982, בגיל 15. ב-9 בספטמבר 1984, בגיל 17 בלבד ובעודו שחקן של קבוצת הנוער, זכה ראורה לראשונה בהזדמנות לשחק עם קבוצת המילואים של ברצלונה, ברצלונה אתלטיק, ששיחקה אז בליגת המשנה.
ראורה השתתף בכל 90 הדקות בניצחון ברצלונה אתלטיק 4-0 על ריאל מדריד קסטיליה.
ראורה לא שב לשחק בברצלונה אתלטיק עד עונת 1987/88, אז הפך לשחקן סגל בקבוצה.
בעונתו המלאה הראשונה במדי ברצלונה אתלטיק הופיע ראורה ב-22 משחקים, 7 מתוכם בהרכב הפותח, והקבוצה סיימה את הליגה במקום ה-8.
בעונת 1988/89 החל ראורה להשתלב גם בקבוצה הראשונה של ברצלונה, תחת אימונו של יוהאן קרויף, במקביל לכך שהיה שחקן סגל של ברצלונה אתלטיק.
ראורה ערך את בכורתו בליגה הספרדית, כשנכנס כמחליף 14 דקות לסיום המשחק בו ניצחה ברצלונה 3-0 את אלצ'ה ב-11 בספטמבר 1988. לאחר מכן המשיך ראורה לשחק בקבוצת המשנה.
שער הבכורה של ראורה בברצלונה אתלטיק היה שער הניצחון על רקראטיבו ולבה ב-26 בפברואר 1989. בהמשך הבקיע שער נוסף, בתיקו 1 עם אייבר ב-26 במרץ.
בסך הכול פתח ראורה ב-23 משחקים בליגת המשנה באותה עונה, שבסיומה ירדה ברצלונה אתלטיק לליגה השלישית.
ראורה שב לשחק במדי הקבוצה הבוגרת בסוף העונה - הוא השתתף כשחקן הרכב בשלושה משחקים וכמחליף ב-4 נוספים.
ברצלונה זכתה באותה עונה בגביע מחזיקות הגביע וסיימה במקום השני בליגה.
בעונה הבאה, עונת 1989/90, זכה ראורה להזדמנויות בודדות בקבוצה הראשונה.
ראורה נכנס כמחליף במשחק גביע המחזיקות מול לגיה ורשה ב-13 בספטמבר 1989, פתח במשחק הליגה מול ריאל אוביידו שלושה ימים לאחר מכן ונכנס כמחליף במשחק הליגה מול טנריפה ב-28 באוקטובר.
ראורה פתח במשחק הסופר קאפ האירופי מול מילאן שהתקיים ב-7 בדצמבר, אך כעבור 10 דקות נפצע באופן חמור בברכו, והתקדמותו בברצלונה נגדעה.
ראורה אמנם היה חבר סגל בברצלונה, אך לא לקח חלק בזכייתה בגביע המלך בסוף העונה הזו ובאליפות ספרד בעונה שלאחר מכן.
גם לאחר החלמתו מהפציעה, התמודד ראורה עם קשיים פיזיים.
בעונת 1991/92 הושאל ראורה למורסיה, קבוצה מליגת המשנה בספרד.
במדי מורסיה ערך 11 הופעות וכבש שער בודד, בניצחון 2-1 על פלמוס ב-23 בפברואר 1992. מורסיה אמנם סיימה במקום ה-11 את אותה עונה, אך מפני שלא עמדה בתקנות חדשות לגבי מבנה של מועדוני כדורגל בספרד, היא הורדה טכנית לליגה השלישית.
בתום ההשאלה שוחרר ראורה מברצלונה באופן סופי, והוא חתם בפיגרס, גם היא בליגה השנייה בספרד.
בעונת 1992/93 לקח ראורה חלק ב-13 משחקים, 3 מהם כשחקן הרכב, ופיגרס סיימה את הליגה במקום ה-17 וירדה לליגה השלישית.
ב-1994 שיחק לתקופה קצרה בקבוצה הקטנה סנט אנדראו, שהייתה אז בליגה השלישית.
ראורה פרש באותה שנה באופן סופי, בגיל 26 בלבד.
ראורה החל את קריירת האימון שלו כעוזרו של קרלס רשאק ביוקוהומה פלוגלס היפנית ב-1996, שם מילא את תפקידו במשך שתי עונות.
בהמשך, מילא ראורה תפקיד ניהולי בטראסה שבקטלוניה, עד 2007. בעונת 2007/08 התמנה ראורה לתפקיד מאמנה של ל'הוספיטלט מהליגה השלישית בספרד, אך בדצמבר 2007, כעבור 18 מחזורים, בהם הפסידה 8 פעמים והייתה במקום לפני האחרון בליגה, פוטר ראורה מתפקידו.
בעת מינויו של ז'וזפ גוארדיולה למאמנה הראשי של ברצלונה בפתח עונת 2008/09, הצטרף ראורה לצוות האימון כאחראי על ניתוח היריבות לקראת המשחקים מולן.
ראורה היה בתפקיד זה במשך 4 עונות.
כאשר טיטו וילאנובה החליף את גוארדיולה כמאמן ברצלונה לקראת עונת 2012/13, מונה ראורה להיות עוזרו.
ב-19 בדצמבר 2012, בשל הטיפול שווילאנובה עבר בגלל מחלת הסרטן, מילא ראורה את מקומו.
ראורה עמד על הקווים במשחק הליגה מול ריאל ואיאדוליד ב-22 בדצמבר בו ניצחה ברצלונה 3-1 ובמשחק גביע המלך ב-10 בינואר 2013. לאחר מכן חזר וילאנובה מהטיפול מוקדם מהצפוי, אך כעבור שבועיים שב להמשך הטיפולים, וראורה המשיך כמאמנה הראשי של ברצלונה.
ראורה היה המאמן הראשי עד תחילת אפריל 2013. במהלך תקופה זו הודחה ברצלונה מהגביע על ידי ריאל מדריד והעפילה לרבע גמר ליגת האלופות אחרי שגברה על מילאן.
וילאנובה עזב את תפקיד המאמן באופן סופי ביולי 2013, ובמקומו מונה חרארדו מרטינו.
אל מרטינו הצטרף צוות אימון חדש, ולכן תפקידו של ראורה בצוות האימון צומצם.
בסוף עונת 2013/14 עזב ראורה את המועדון.
ב-26 בינואר 2015 שב ראורה לברצלונה, בתפקיד המנהל הספורטיבי של מחלקת הנוער של המועדון.
ז'וראבנו (באוקראינית: Журавно או Журавне (ז'וראבנה); בפולנית: Żurawno; ביידיש: זשיראוונע) היא עיירה במחוז לבוב שבמערב אוקראינה, בה התקיימה עד השואה קהילה יהודית.
האזכור הראשון לז'וראבנו הוא משנת 1435, ובמאה ה-16 הוענקו ליישוב זכויות עיר.
בשנת 1676 נחתם ביישוב הסכם בין הטורקים ובין האיחוד הפולני-ליטאי, לאחר קרב שנערך במקום.
לאחר מלחמת העולם הראשונה נכללה העיירה בתחום הרפובליקה הפולנית השנייה.
בין מלחמות העולם נמנו בעיירה כ-1,000 יהודים, והתקיימה בה פעילות ציונית ענפה.
ב-3 ביולי 1941 נכנסו לעיירה הגרמנים, והטילו גזירות שונות על יהודי המקום, תוך לקיחתם לביצוע עבודות כפייה.
ב-15 באוגוסט הובאו לעיירה כ-150 יהודים שגורשו מוויניליב.
בחורף 1942-1941 מתו למעלה מ-150 מיהודי העיירה מרעב וממגפות.
ב-12 במרץ 1942 ערכו אוקראינים מקומיים, בעידוד הגרמנים, פרעות ביהודי העיר.
בתחילת ספטמבר 1942 שולחו מאות מיהודי העיירה למחנה ההשמדה בלז'ץ, תוך עריכת מצוד אחר יהודים מסתתרים.
לאחר האקציה רוכזו יתר יהודי העיירה בגטו סגור, ותוך פחות מחודש הועברו רובם לגטו סטרי.
עד תחילת יוני 1943 נרצחו כל היהודים שנותרו בז'וראבנו.
ז'ורדן פרי הוא כדורגלן צרפתי המשחק בעמדת הקשר בסמפדוריה.
פרי ערך את הופעת הבכורה שלו בקבוצה ב-8 בנובמבר 2012 במסגרת שלב הבתים של הליגה האירופית נגד אתלטיק בילבאו, כאשר נכנס כמחליפו של אלכסנדר לאקזט.
כמו כן, שלב הבתים כלל את עירוני קריית שמונה מליגת העל הישראלית ואת ספרטה פראג הצ'כית.
את הופעת הבכורה בליגה רשם ב-12 בדצמבר נגד נאנסי, כשנכנס כמחליף לאחר חצי שעה מתחילת המשחק.
ב-7 באוגוסט 2025 חתם בסמפדוריה מהסרייה ב'.
ז'ופרה קונדוגביה הוא כדורגלן מהרפובליקה המרכז-אפריקאית המשחק בעמדת הקשר ההגנתי באולימפיק מרסיי.
על אף היותו קשר הגנתי, קונדוגביה יכול לשחק גם בעמדת הבלם והמגן השמאלי.
קונדוגביה החל את הקריירה שלו בלאנס וב-2012 חתם בסביליה.
שנה לאחר מכן חתם במונקו, וב-2015 חתם באינטר.
לאחר תקופת השאלה בת שנה בעונת 2017/2018 קונדוגביה עזב את אינטר לטובת הקבוצה לה היה מושאל, ולנסיה.
קונדוגביה שיחק בנבחרות צרפת הצעירות, כאשר את הופעת הבכורה שלו בנבחרת הבוגרת הוא ערך בשנת 2013 והופיע מאז ב-4 משחקים נוספים.
בשנת 2018 החליט לייצג את הרפובליקה המרכז-אפריקאית.
קונדוגביה נולד בצרפת, באזור שבו גרו אנשים מהרפובליקה המרכז-אפריקאית.
בגיל 11 הצטרף לאקדמיה של לאנס, ובפברואר 2010 חתם על החוזה המקצועני הראשון שלו, בארבע שנים בקבוצת נעוריו.
ב-21 בנובמבר 2010 ערך קונדוגביה את הופעת הבכורה שלו בלאנס, כאשר נכנס בחילוף מאוחר למשחק מול אולימפיק ליון.
קונדוגביה שיחק במקביל גם בלאנס ב', ובעונת 2011–2012 שיחק רק בבוגרים של לאנס בליגה השנייה לאחר ירידתם לשם בסוף עונת 2010–2011. הוא הבקיע את הגול היחידי שלו עבור קבוצתו ב-13 באפריל 2012 מול טור כאשר כבש את הגול הראשון בניצחון קבוצתו 0–3.
ב-24 ביולי 2012 חתם קונדוגביה בסביליה תמורת סכום לא ידוע, כאשר ככל הנראה מדובר ב-3 מיליון אירו.הוא הופיע לראשונה בלה ליגה ב-15 בספטמבר 2012, כאשר החליף את הכובש פיוטר טרוחובסקי בניצחון 0–1 על האלופה המכהנת ריאל מדריד באצטדיון רמון סאנצ'ס פיחואן.
קונדוגביה הבקיע את הגול הראשון שלו במדי האנדולוסים ב-28 בינואר 2013 נגד גראנדה בניצחון קבוצתו 0–3.
ב-31 באוגוסט 2013 חזר קונדוגביה לליגה הצרפתית וחתם על חוזה ארוך טווח של חמש שנים בקבוצת מונקו תמורת כ-20 מיליון אירו לפי דיווחים שונים.
בעונתו הראשונה שיחק קונדוגביה 26 משחקים בקבוצה ותרם שער אחד.
בעונתו השנייה שיחק 31 משחקים ותרם 2 שערים, כולל שער בליגת האלופות בניצחון קבוצתו 1–3 על ארסנל במסגרת המשחק הראשון מתוך 2 בשמינית גמר ליגת האלופות.
ב-22 ביוני 2015 הודיעה אינטר על החתמתו של קונדוגביה לחמש שנים תמורת 31 מיליון אירו, אף על פי שעל פי דיווחים שונים יריבתה העיקרית, מילאן, הציעה 40 מיליון אירו תמורתו.
ב-8 בנובמבר 2015 הבקיע את שערו הראשון בקבוצה נגד טורינו.
ביוני 2016 אישרה רשמית אינטר כי עלותו הכוללת של קונדוגביה הסתכמה ב-40.501 מיליון אירו.
ב-21 באוגוסט 2017 חתם קונדוגביה על חוזה השאלה לעונה אחת מאינטר לוולנסיה עד 30 ביוני בשנה העוקבת, במסגרת עסקה בה הושאל ז'ואאו קנסלו בכיוון ההפוך.
שישה ימים מאוחר יותר הבקיע במסגרת הופעת הבכורה שלו בקבוצה בתיקו 2-2 מול ריאל מדריד באצטדיון המסטאייה.
ב-24 במאי 2018 הפעילה ולנסיה את סעיף השחרור של קונדוגביה, כאשר האחרון חתם על חוזה לארבע שנים.
ב-3 בנובמבר 2020 חתם קונדוגביה לארבע שנים באתלטיקו מדריד.
ב-9 בינואר 2022 כבש שער בכורה בתיקו 2-2 נגד ויאריאל.
ב-30 ביוני 2023 חזר קונדוגביה לצרפת וחתם באולימפיק מרסיי.
קונדוגביה שיחק בצעירותו בכל הנבחרות הצעירות של צרפת מולדתו.
ב-14 באוגוסט 2013 קונדוגביה ערך את הופעת הבכורה שלו בנבחרת הבוגרת בתיקו 0-0 נגד .
לזכותו של קונדוגביה 5 הופעות בנבחרת צרפת, כולם במשחקי ידידות.
על פי חוקי פיפ"א, מאחר שקונדוגביה לא זכה לייצג את צרפת במסגרת רשמית, היה יכול לייצג נבחרת אחרת.
ב-31 באוגוסט 2018 קונדוגביה החליט לייצג את .
ב-12 באוקטובר 2018 קונדוגביה ערך את הופעת הבכורה שלו בנבחרת בהפסד 0–4 ל במסגרת מוקדמות גביע אפריקה לאומות 2019. בנוסף, קונדוגביה משמש כקפטן הנבחרת.
נבחרת צרפת עד גיל 21
ז'ורדן פושה הוא כדורגלן עבר צרפתי ממוצא אלג'יראי ששיחק בעמדת החלוץ.
פושה התחיל את הקריירה שלו במחלקת הנוער של מץ עמה זכה בגביע הצרפתי לנוער.
ב-9 ביוני 2010 עזב את מץ וחתם בטור.
ב-17 בדצמבר 2010 ערך את הופעת הבכורה שלו בטור במשחק הליגה נגד נים.
ארבעה ימים לאחר מכן, כבש את שער הבכורה שלו בקריירה נגד אנז'ה.
בקיץ חתם בטורנה מהליגה הבלגית השלישית, בה שיחק עונה אחת וכבש 10 שערים ב-21 הופעות.
בקיץ חתם ברויאל אנטוורפן מהליגה הבלגית השנייה.
ב-5 בפברואר 2014 חתם במכבי הרצליה מהליגה הלאומית.
בחצי העונה הראשונה שלו במועדון כבש 10 שערים ב-14 הופעות.
הוא סיים את עונת 2016/2017 כמלך שערי הליגה עם 24 שערים.
הוא שיחק בהרצליה 3 וחצי עונות.
ב-9 ביולי 2017 חתם לשנתיים בהפועל רעננה מליגת העל.
בינואר פושה עבר לבני סכנין.
ב-2 באוגוסט 2018 חזר לצרפת וחתם ברד סטאר מהליגה השנייה בצרפת.
ב-10 ביולי 2019 חתם בסקודה קסנתי מליגת העל היוונית.
ב-5 באוגוסט 2020 חזר לבלגיה וחתם בוואסלנד-בוורן.
ב-31 בינואר 2022 הושאל לווירטון.
בקיץ 2022 הצטרף להפועל עכו מהליגה הלאומית.
ז'ורה הוא מחוז בחבל בורגון-פראנש-קונטה במזרח צרפת.
הוא נקרא על שם הרי היורה.
בירת המחוז היא לונס-לה-סונייה ורשויות נוספות הן דול וסן קלוד.
היסטורית, ז'ורה השתייכה למחוז החופשי של בורגונדי, המכונה בצרפתית פראנש-קונטה.
עד כיבוש האזור על ידי לואי הארבעה עשר בירת המחוז הייתה דול.
לאחר הכיבוש הועברה הבירה לבזאנסון.
דול היא כעת נפה של מחוז ז'ורה.
כבר במאה ה-13 שפת תושבי שני שלישים דרומיים של ז'ורה הייתה ניב של שפה פרנקו-פרובנסאלית, זו המשיכה להיות השפה באזורים כפריים עד המאה ה-20.
ז'ורה הוא אחד מ-83 המחוזות המקוריים בצרפת, המחוז נוצר במהלך המהפכה הצרפתית ב-4 במרץ 1790.
ז'ורה הוא אחד משמונה המחוזות של בורגון-פראנש-קונטה והוא מוקף במחוזות דו, אוט-סאון, קוט ד'אור, סון-אה-לואר, ואן, וכן הקנטון השווייצרי של וו במזרח.
הרי ז'ורה מיוערים ופסגותיהם מעוגלות, להבדיל מן הפסגות החדות והחשופות של האלפים.
אגמים רבים נמצאים ברחבי ז'ורה.
האגם הטבעי הגדול ביותר הוא לק דה שליי, אורכו 3 ק"מ ורוחבו קילומטר.
לק דה וולאן נוצר לאחר בניית סכר הידרו-אלקטרי והוא אחד האגמים הגדולים מעשה ידי אדם בצרפת.
האקלים של מחוז הז'ורה שונה מאוד בגבהים שונים.
בעמקים הנמוכים בגובהם מזג האוויר ממוזג ונעים, אולם בעמקי ההרים הגבוהים החורפים קרים מאד.
ז'ורה הוא אזור גידול גפנים ליין.
יינות הז'ורה הם בעלי טעם ייחודי ויוצא דופן, חלקם מיוצרים בתהליך דומה לייצור שרי, תוך שימוש בפלור.
היינות מיוצרים מזן מקומי של ענבי סוביניון בלאן.
זני ענבים אחרים במחוז הם Poulsard, טרוסו ושרדונה.
אין במחוז ערים תעשייתיות, מספר קטן של עיירות מהוות מרכזים מנהליים ומסחריים המשרתים את כלכלתו הכפרית של מחוז ז'ורה.
בהיעדרם של מפעלים תעשייתיים רחבי היקף, עסקים קטנים של אומנים ממלאים תפקיד חשוב בכלכלה.
אצל אומנים אלה קיימות תוכניות הכשרה לשוליות במקצועות כמו בנייה, אפייה, קצבים, עיצוב שיער, מכונאות רכב, מכירות ומקצועות אחרים שאינם מבוססים על מפעלי תעשייה.
בהרי ז'ורה מסלולים רבים לטיולים רגליים, סקי וספורט חורף אחרים.
ז'וקובקה הוא יישוב דאצ'ות יוקרתי במחוז מוסקבה שברוסיה, הממוקם על גדתו הימנית של נהר מוסקבה ובמרחק של תשעה קילומטרים מכביש הטבעת של הבירה לאורך ציר רובליובו-אוספנסקויה.
היישוב, שמנה 489 תושבים נכון לשנת 2010, נחשב לאחד מאזורי המגורים הנחשקים והיוקרתיים ביותר במחוז וסמוכים אליו מתחמי המגורים "ז'וקובקה-2" ו"ז'וקובקה-3".
ביישוב פועל המרכז היהודי-דתי "ז'וקובקה" בראשות הרב אלכסנדר ברדה, ולאורך השנים הוא שימש כביתן של דמויות היסטוריות וציבוריות בולטות, ובהן אנדריי סחרוב, אלכסנדר סולז'ניצין, ויאצ'סלב מולוטוב, יקטרינה פורצבה ודולורס איברורי.
גם בפתח המאה ה-21 המשיך היישוב למשוך תושבים בעלי השפעה, בהם ראש הממשלה לשעבר ויקטור צ'רנומירדין, איש העסקים מיכאיל חודורקובסקי, הצייר איליה גלזונוב והיזם יבגני צ'יצ'ווארקין.
לאורך השנים גרו שם דולורס איברורי, אלכסנדר יאקובלב, אנדריי סחרוב, ולדימיר צ'לומיי, יקטרינה פורצבה, אלכסנדר סולז'ניצין, ויאצ'סלב מולוטוב.
ז'ורדן איקוקו הוא כדורגלן מהרפובליקה הדמוקרטית של קונגו המשחק בעמדת המגן הימני בקבוצת אומוניה 29 ובנבחרת הרפובליקה הדמוקרטית של קונגו.
איקוקו שיחק בקבוצות פריז סן-ז'רמן, קרטיי, לה האבר, לאנס וגנגאן.
ב-16 ביוני 2019 חתם בלודוגורץ ראזגרד מליגת העל הבולגרית.
ב-5 בינואר 2017 ערך איקוקו את הופעת הבכורה שלו בנבחרת הרפובליקה הדמוקרטית של קונגו, בהפסד 2-0 לנבחרת קמרון במשחק ידידות.
הוא היה חלק מסגל הנבחרת בטורניר גביע אפריקה לאומות 2017, וערך הופעה אחת בטורניר.
אמבולה ז'ורדן לוטומבה הוא כדורגלן שווייצרי המשחק בעמדת המגן הימני בקבוצת פיינורד מליגת העל ההולנדית ובנבחרת שווייץ.
לוטומבה החל את הקריירה המקצוענית שלו בלוזאן וביאנג בויז ברן בליגת העל השווייצרית ובליגה השווייצרית השנייה.
ב-3 באוגוסט 2020 חתם לוטומבה בניס מליגת העל הצרפתית.
ב-23 באוגוסט ערך את הופעת הבכורה שלו במועדון, בניצחון 2-1 על לאנס במסגרת המחזור הראשון בליגה לעונת 2020/2021. ב-23 בדצמבר הבקיע לוטומבה את שער הבכורה שלו במועדון, בתיקו 2-2 נגד לוריאן במסגרת המחזור ה-17 בליגה.
בשתי העונות הראשונות שלו במועדון ערך 60 הופעות ליגה והבקיע שער אחד.
ב-2 בספטמבר 2024 חתם לשלוש שנים בפיינורד מליגת העל ההולנדית.
ב-7 באוקטובר 2020 ערך לוטומבה את הופעת הבכורה שלו בנבחרת שווייץ, בהפסד 2-1 לנבחרת קרואטיה במשחק ידידות.
הוא היה חלק מסגל נבחרת שווייץ בטורניר יורו 2020 בשנת 2021, אך לא שיחק בטורניר.
ב-29 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת קוסובו במשחק ידידות.
ז'ורדן רולי בוטאקה הוא כדורגלן המשחק בעמדת הקשר.
בוטאקה גדל במחלקות הנוער של וסטלנדיה, דן האג, אנדרלכט, בוורן, לוקרן וקלאב ברוז'.
הוא הושאל מקלאב ברוז' לבלננסש, ובהמשך שיחק באקסלסיור רוטרדם, בלידס יונייטד, בצ'רלטון את'לטיק ובסנט טרוידן.
ב-1 ביולי 2020 חתם בוטאקה בגנט, ממנה הושאל בהמשך לשרלרואה ולפורטונה סיטארד.
ב-15 באוגוסט 2022 הושאל בוטאקה למשך עונה אחת להפועל ירושלים מליגת העל הישראלית.
ב-20 באוגוסט ערך את הופעת הבכורה שלו במדי המועדון, בתיקו 1-1 נגד הפועל חדרה במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במדי המועדון.
ב-25 ביולי 2024 חתם בעירוני טבריה.
ב-28 במרץ 2015 ערך בוטאקה את הופעת הבכורה שלו בנבחרת הרפובליקה הדמוקרטית של קונגו, בהפסד 1–2 לנבחרת עיראק במשחק ידידות.
ב-9 ביוני הוא הבקיע את שער הבכורה שלו בנבחרת, בתיקו 1-1 נגד נבחרת קמרון במשחק ידידות.
לפני שהפך ליושב ראש בפועל של ה-RN, שימש ברדלה כסגן היושב ראש בשנים 2019 עד 2021 ודובר המפלגה בין 2017 ל-2019. בין השנים 2018 ל-2021, הוא היה גם יו"ר אגף הנוער שלו, החזית הלאומית דה לה ז'ונס (FNJ), לימים שונה שמה ל-Génération Nation (GN).
ברדלה נולד ב-13 בספטמבר 1995 בדראנסי, סן-סן-דני, כילד יחיד במשפחה צנועה ממוצא איטלקי.
משפחתו מצד אמו היגרה לצרפת מטורינו בשנות ה-60. סבתו מצד אביו, ילידת לה-פרט-סו-ז'ואר, גם היא בחלקה מהגרת, עם אב אלג'יראי שהגיע לצרפת בשנות ה-30, לוילרבאן ועבד כפועל בתעשיית הבנייה.
ברדלה גדל בדיור בפיקוח על שכר דירה בדראנסי, ולימים טען שהוא מייצג את "המקורות הצנועים והמרקם החברתי" בפוליטיקה.
לאחר שקיבל תעודה בכלכלה ומדעי החברה בהצטיינות מז'אן-בטיסט-דה-לה-סאל בסן-דני, הוא למד גאוגרפיה באוניברסיטת פריז-סורבון אך נשר כדי להתמקד בפוליטיקה.
במהלך הקמפיין שלו בבחירות 2019 הצהיר ברדלה כי שתי העדיפויות הפוליטיות של דורו הן משבר המהגרים והמשבר הסביבתי, ואמר כי "אם בני האדם אחראים למה שנראה כשינויי אקלים, המודל הכלכלי שלנו תלוי בו".
הוא גם התנגד לכניסתה של צרפת להסכמי סחר חופשי חדשים.
ברדלה גם מתח ביקורת על "הסביבתיות העונשית" של ממשלת מקרון, שלטענתו היא "הפללת העם הצרפתי".
ברדלה מתנגד לנישואים חד-מיניים בטענה שהם יפתחו את הדלת לפונדקאות או לרבייה בסיוע רפואי.
עם זאת, הוא הסכים ש"עבור רוב צרפת, נישואים לכולם הם עכשיו נתון" והצהיר על תמיכתו במשאל עם יוזמת אזרחים בנושא ב-2019. ברדלה גם דוגל ב"קיצוץ בשירותים הסוציאליים לאנשים שהגיעו לצרפת באופן לא חוקי" ובלגליזציה של קנאביס למטרות רפואיות.
לפי "לה מונד", ברדלה יכול "להתפאר בכך שרקם קשרים הדוקים יותר" עם מנהיג מפלגת הליגה הצפונית באיטליה מתאו סלביני, שהוא רואה בו מודל לחיקוי.
מאמינים שהוא גם מקורב ליועצה של מארין לה פן, פרדריק שאטיון, לאחר שבשלב מסוים היה במערכת יחסים עם בתו, כמו גם עם פלוריאן פיליפו.
במקביל, ברדלה הצהיר שהוא מקורב למארין לה פן.
ב-2021 הוא פרסם בפייסבוק הצהרות תמיכה ב-Génération Identitaire, ארגון ימין שפורק על ידי ממשלת צרפת בשל "הסתה לשנאה גזעית ולאלימות".
כתוצאה מכך, פייסבוק הסירה את הפוסטים והשעתה תכונות מסוימות בחשבון שלו.
ז'ורדן סבן הוא כדורגלן יהודי-צרפתי בעל אזרחות ישראלית המשחק בעמדת הקשר האחורי.
סבן התחיל את הקריירה שלו במחלקת הנוער של טולוז ובגיל 17 הצטרף לקבוצת המילואים של המועדון במדיה שיחק 4 שנים.
בקיץ הצטרף לאל אחידו מהליגה הספרדית השלישית.
ב-7 באפריל 2019 הבקיע את שער הבכורה שלו בקריירה בתיקו 1-1 נגד גרנדה ב'.
כעבור שנה הצטרף לאחרונה במדיה שיחק עונה אחת.
ב-5 בפברואר 2021 חתם בקופס מליגת העל הפינית עד לסיום העונה.
בקופס רשם 20 הופעות בליגה ו-3 נוספים בגביע הפיני בו זכה קופס בסיום העונה.
אשדוד מליגת העל ובזכות יהדותו קיבל אזרחות ישראלית ובכך לא נחשב לזר.
ב-31 בדצמבר 2022 הבקיע את שער הבכורה שלו בקבוצה בתיקו 1-1 נגד הפועל ירושלים.
בקיץ חתם בווילפרנשה הצרפתית, אך שוחרר ממנה כחודש לאחר תחילת העונה.
ז'ורדי אמאט מאס (בקטלאנית: Jordi Amat Maas; נולד ב-21 במרץ 1992) הוא כדורגלן ספרדי-אינדונזי המשחק בעמדת הבלם בג'והור דארול תעזים.
אמאט התחיל את הקריירה שלו במחלקת הנוער של אספניול אליה הצטרף בגיל שבע.
בגיל 17 הצטרף לקבוצת המילואים של המועדון.
ב-24 בינואר 2010 ערך את הופעת הבכורה שלו בקבוצה הבוגרת בתיקו 1-1 נגד מיורקה במסגרת הלה ליגה.
בעונת 2010/2011 רשם 26 הופעות בליגה, אך שנה לאחר מכן מיעט לשחק.
בקיץ הושאל לראיו ואיקאנו עד לסיום העונה.
ב-24 בפברואר 2013 הבקיע את שער הבכורה שלו בקבוצה בבעיטה מ-50 מטר בהפסד 2-1 לריאל ואיאדוליד.
ב-27 ביוני 2013 חתם לארבע שנים בסוונסי סיטי מהפרמייר ליג תמורת 2.5 מיליון פאונד.
ב-1 באוגוסט ערך את הופעת הבכורה שלו בקבוצה בניצחון 0-4 נגד מאלמה במסגרת מוקדמות הליגה האירופית.
ב-11 במרץ 2015 האריך את חוזהו בקבוצה עד לשנת .
ב-7 ביולי 2017 הושאל לריאל בטיס עד לסיום העונה.
ב-9 באוגוסט 2018 חזר לקדנציה שנייה בראיו ואיקאנו.
ב-1 באוגוסט 2019 הושאל לאויפן מליגת העל הבלגית.
ב-29 ביוני 2022 חתם בג'והור דארול תעזים מליגת העל המלזית.
ב-19 באוגוסט ערך את הופעת הבכורה שלו בקבוצה בהפסד 5-0 לאורווה רד דיימנודס במסגרת שמינית גמר ליגת האלופות.
בצעירותו, אמאט שיחק בכל הנבחרות הצעירות של ספרד ובנוסף רשם מספר הופעות בנבחרת קטלוניה שאינה חברה בפיפ"א.
בזכות סבתו שנולדה במקאסאר שבאינדונזיה, אמאט קיבל אזרחות מקומית בנובמבר .
ב-23 בדצמבר ערך את הופעת הבכורה שלו בנבחרת אינדונזיה בניצחון 1-2 נגד .
ב-28 במרץ 2023 הבקיע את שער הבכורה שלו בנבחרת בתיקו 2-2 נגד .
ז'ורדי פרננדס טורס (בספרדית: Jordi Fernández Torres; נולד ב-27 בדצמבר 1982) הוא מאמן כדורסל ספרדי המשמש כמאמן ברוקלין נטס מליגת ה-NBA.
בספרד החל פרננדס את קריירת האימון שלו בגיל 15 ועבד במחלקות הנוער של סנט ז'וזפ דה בדאלונה וסנט בוי.
לאחר מכן הוא שימש מאמן אתלטי בבאסקט ל'הוספיטאלט מהליגה השלישית.
לאחר מכן הוא אימן בנורווגיה ובהולנד, והשתתף במחנה קיץ באוניברסיטת אוקלהומה.
בקיץ 2006 עבר פרננדס ללאס וגאס, נבדה, והצטרף לצוות האימון באקדמיית הכדורסל אימפקט.
בשנת 2009 מונה פרננדס על ידי מייק בראון, מאמן הקליבלנד קאבלירס מליגת ה-NBA, למאמן לפיתוח שחקנים במועדון.
בתפקיד זה הוא אימן את קיירי אירווינג, טריסטן תומפסון, דיון וייטרס, מת'יו דלאבדובה, לברון ג'יימס ושאקיל אוניל.
ב-2013 הוא מונה לעוזר מאמן קבוצת ליגת הפיתוח של הקאבס, קאנטון צ'ארג', ובעונה הבאה קודם למאמן ראשי.
בעונת זכה פרננדס עם הקאבס באליפות.
בתחילת עונת הצטרף פרננדס כעוזר מאמן לדנוור נאגטס.
ב-12 באוגוסט 2022 מונה פרננדס למאמן ראשי משותף בסקרמנטו קינגס יחד עם מייק בראון.
לאחר מינויו הוא אימן את הקינגס בליגת הקיץ של ה-NBA.
ב-14 בדצמבר 2022 הפך פרננדס למאמן בפועל לאחר שהמאמן הראשי מייק בראון הורחק לאחר שתי עבירות טכניות במשחק נגד טורונטו ראפטורס.
הקינגס ניצחו במשחק 124–123, ופרננדס הפך לספרדי הראשון שמנהל משחק ב-NBA.
לאחר מכן, ב-27 ו-28 בדצמבר 2022, הוא ניהל שני משחקים נגד דנוור נאגטס (הפסד 106–113 וניצחון 127–126), לאחר שבראון לא יכול היה לאמן בעקבות כניסה לפרוטוקול הבריאות של הליגה.
ב-2013 שימש פרננדס עוזר מאמן בנבחרת ספרד עד גיל 19, ומ-2017 עד 2019 היה עוזר מאמן בנבחרת ספרד הבוגרת.
בטורניר הכדורסל באולימפיאדת טוקיו (2020) היה פרננדס עוזרו של מייק בראון בנבחרת ניגריה.
השניים נפגשו לראשונה כאשר פרננדס עבד באקדמיית אימפקט לכדורסל.
ב-27 ביוני 2023 מונה פרננדס למאמן נבחרת קנדה בכדורסל במקום ניק נרס, ובגביע העולם בכדורסל 2023 הוביל אותה להישג השיא שלה במונדובאסקט, זכייה במדליית הארד לאחר ניצחון 127–118 על במשחק על המקום השלישי.
ב-6 בפברואר 2025 סיים את תפקידו כמאמן הנבחרת.
הרקע האקדמי של פרננדס מספק לו נקודת מבט ייחודית על אימון.
התואר שלו מאוניברסיטת ברצלונה הוא במדעי הספורט, והוא נמצא במרחק של מאמר אקדמי אחד מדוקטורט בפסיכולוגיה של הספורט.
הוא חקר רבות את התצפית בהתנהגות אנושית.
ז'ורדן טל הוא כדורגלן גוואדלופי-צרפתי המשחק בעמדת החלוץ בנבחרת גוואדלופ.
טל גדל במחלקות הנוער של סולידריטה סקולאר וקן.
בשנת 2013 החל לשחק בקבוצת המילואים של קן, וב-2 באפריל 2017 ערך את הופעת הבכורה שלו בקבוצה הראשונה של המועדון, בהפסד 1-0 ללוריאן במסגרת המחזור ה-31 בליגת העל הצרפתית לעונת 2016/2017. בסך הכל ערך חמש הופעות ליגה במועדון.